एक प्राचीन कथा के अनुसार प्राचीनकाल में अनलासुर नाम का एक राक्षस था। उसके कोप से स्वर्ग-धरती पर हाहाकार मचा हुआ था। अनलासुर मुनि-ऋषियों और साधारण मनुष्यों को जिंदा निगल जाता था। इस दैत्य के अत्याचारों से त्रस्त होकर इंद्र सहित सभी देवी-देवता, ऋषि-मुनि भगवान महादेव से प्रार्थना करने जा पहुंचे। उन्होंने यह प्रार्थना की कि वे अनलासुर के आतंक का खात्मा करें। महादेव ने समस्त देवी-देवताओं और मुनि-ऋषियों की प्रार्थना सुन उनसे कहा कि दैत्य अनलासुर का नाश केवल श्री गणेश ही कर सकते हैं। श्री गणेश ने अनलासुर को निगल लिया, तब उनके पेट में बहुत जलन होने लगी।